delegacija ketvirtadienį pradeda oficialų vizitą Lenkijoje. Per dvi 
dienas i 

Varšuvoje numatyti susitikimai su Lenkijos ministru pirmininku 
Jozefu Oleksiu (Jozef Oleksy), Gynybos ministru Zbignevu 

Okonskiu (Zbigniew Okonski), Užsienio reikalų ministru 

Vladislavu Bartoševskiu (Wladyslaw Bartoszewski), Seimo gynybos 
komisija bei kitais Lenkijos saugumo politiką formuojančiais 
pareigūnais. 


Vizito metu ketinama pasirašyti du protokolus. Pirmuoju 
bus išplėsta 1993 metais Lietuvos krašto apsaugos ir 
Lenkijos gynybos ministrų pasirašyta sutartis dėl dvišalio 
bendradarbiavimo. Naujajame dokumente numatytas abiejų šalių 
bendradarbiavimas pagal "Partnerystės taikos labui" programą. 


Antrajame protokole numatytos abipusės konsultacijos 
kuriant ir tobulinant oro erdvės kontrolės sistemas. 
L.Linkevičius Eltai pažymėjo, kad šis protokolas bus pirmasis 
dokumentas pradedant kurti vieningą oro erdvės kontrolės 
sistemą su Vyšehrado šalimis. 


STEIGIAMA LIETVOS ATSTOVYBĖ KINIJOJE 


Lietuvos Respublikos Vyriausybė, remdamasi 1991 m. rugsėjo 14 d. 
bendra Kinijos Liaudies Respublikos ir Lietuvos Respublikos deklaracija 
dėl diplomatinių santykių užmezgimo ir 1961 m. Vienos konvencija dėl 
diplomatinių santykių, nutarė šių metų gegužės 15 dieną įsteigti 
Lietuvos Respublikos diplomatinę atstovybę Kinijoje, pranešė Eltai URM 
informacijos ir spaudos skyrius. 


Laikinuoju reikalų patikėtiniu šioje šalyje paskirtas Užsienio 
reikalų ministerijos Azijos, Afrikos ir Okeanijos šalių skyriaus vedėjas 
Dainius Voveris. Lietuvos ambasada reziduos Pekine. /B.B./ -000-- 


